કાયદાકીય જોગવાઈ મુજબ કોઈ પણ વેચાણ દસ્તાવેજને તેની નોંધણીના ત્રણ વર્ષની મુદતમાં પડકારી શકાય, પરંતુ ઘણાં કિસ્સાઓમાં તેવા નોંધાયેલ વેચાણ દસ્તાવેજોની જાણ પક્ષકારોને થયેલ ન હોવાનું કારણ રજૂ કરી અને તેની જાણ તેઓને કઈ રીતે થઈ તેની વિગત રજૂ કરી વેચાણ દસ્તાવેજ થયાના ત્રણ વર્ષની મુદત વીતી ગયા બાદ પણ તેને રદ કરવાની કાર્યવાહી કરવામાં આવતી હોય છે અને તે અંગેના સિવિલ કોર્ટમાં દાવાઓ પણ કરવામાં આવતા હોય છે અને તેવા દાવાઓના કામે સામા પક્ષકારો દ્વારા સિવિલ પ્રોસિજર કોડ ઓર્ડર-૭, રૂલ-૧૧ હેઠળ અરજી કરી દાવાને સમયમર્યાદાનો બાધ નડતો હોવાનું કારણ રજૂ કરી કાર્યવાહી કરવામાં આવતી હોય છે, પરંતુ સમયમર્યાદાનો મુદ્દો પુરાવાની બાબત હોય તેના આધારે ઓર્ડર-૭, રૂલ-૧૧ હેઠળ દાવો નામંજૂર થઈ શકે નહીં તેમજ સમયમર્યાદા અધિનિયમની એક યા બીજી જોગવાઈ લાગુ પડશે કે કેમ તે બાબત પોતે જ એ પ્રશ્નનો નિર્ણય કરવાના હેતુ માટે નિર્ણયાત્મક બનશે નહીં કે શું દાવો સમયમર્યાદા અધિનિયમ સાથે જોડાયેલ અનુસૂચિમાં સમાવિષ્ટ એક અથવા બીજા આર્િટકલ હેઠળ પ્રતિબંધિત છે કે કેમ.